12 Decades Art Hotel | LekkeSlaap
12 Decades Art Hotel is in die hartjie van Johannesburg se middestad, in die kultuurdistrik, Maboneng. Die hotel is die ideale bestemming vir vakansiegangers en sakereisigers.
Verblyf is beskikbaar in 14 Standaard-ateljees en 1 Superieure Ateljee. Die kamers is ontwerp deur van Suid-Afrika se mees gevierde kunstenaars en ontwerpers en elke kamer verteenwoordig 'n belangrike tydperk in die stad se geskiedenis. Verder het elke kamer lugversorging of 'n waaier, 'n kluis en 'n TV met sekere DStv-kanale. Elke kamer het ook 'n kombuisie met 'n yskas, oond, stoof en 'n mikrogolf.
Selfbediening word aangemoedig, maar gaste is meer as welkom om vir bystand te vra.
Die hotel het WiFi, binne-parkeerplek in die Main Street Life-gebou, maar dit is onderhewig aan beskikbaarheid. Vervoer vir gaste wat in en om die stad wil verken, kan met die interne vervoerdiens gereël word. Lughawependeldienste is op versoek beskikbaar.